b'\n_START_ARTICLE_\nIpotesis\n_START_PARAGRAPH_\nAng huna-huna o ipotesis (mula sa Espanyol na hipotesis; mula sa Ingles na hypothesis kung isahan na nagiging hypotheses kung maramihan, na nagbuhat naman sa Griyegong \xe1\xbd\x91\xcf\x80\xcf\x8c\xce\xb8\xce\xb5\xcf\x83\xce\xb9\xcf\x82) ay isang palagay o haka na pinaghahanguan ng katwiran o paliwanag para isang kababalaghan o penomeno. Ang kataga ay hinango magmula sa wikang Griyegong \xe1\xbd\x91\xcf\x80\xce\xbf\xcf\x84\xce\xb9\xce\xb8\xce\xad\xce\xbd\xce\xb1\xce\xb9 \xe2\x80\x93 hypotithenai na nangangahulugang "ilagay sa ilalim" o "ipagpalagay". Upang maisulong ang isang ipotesis bilang isang ipotesis na makaagham, ang pamamaraang pang-agham ay nangangailangan na ang isang ipotesis ay masusubukan o maipapailalim sa isang pagsusulit. Pangkalahatang ibinabatay ng mga siyentipiko ang pang-agham na ipotesis sa nakaraang mga obserbasyon na hindi maipalawanag na nakakapagpaniwala o hindi makapagpakumbinsi sa pamamagitan ng mga teoriyang pang-agham. Kahit na ang mga salitang ipotesis at teoriya ay kadalasang magkasingkahulugan, ang isang ipotesis na pang-aham ay hindi katulad ng teoriyang pang-agham. Ang isang panggawaing ipotesis ay isang pansamantalang tinatanggap na ipotesis na iminungkahi para sa karagdagan pang pananaliksik._NEWLINE_Sa kaugnay ngunit maibubukod na paggamit, ang katagang ipotesis ay ginagamit sa lohikang pormal para sa nauna sa isang proposisyon; kung kaya\'t ang panukalang "Kung P, kung gayon ay Q" ay nagpapahiwatig ng ipotesis (o pagkauna o antesedente); ang Q ay maaaring tawagin na bunga o konsikwente. Ang P ay ang pagpapalagay sa loob ng isang (maaaring kontra sa katotohanang) katanungang Paano kaya kung...._NEWLINE_Ang pang-uring ipotetiko (pangipotesis o makaipotesis), na nangangahulugang "pagkakaroon ng kalikasan ng isang ipotesis", o "ipinapalagay na umiiral bilang isang agad na bunga o kinalabasan ng isang ipotesis", ay maaaring tumukoy sa anuman sa mga kahulugang ito para sa katagang "ipotesis".'